અમદાવાદ, 1 ઓગસ્ટ : ગુજરાત હાઉસિંગ બોર્ડે તૈયાર કરેલા સસ્તાં મકાનોની ફાળવણી માટે યોજવામાં આવેલા ડ્રોમાં ફરી છબરડો થતા લોકોમાં ભારે રોષ ફેલાયો હતો. આ મુદ્દે અનેક અરજદારોએ અમદાવાદમાં આવેલી ગુજરાત હાઉસિંગ બોર્ડની ઓફિસમાં પહોંચી જઇને હોબાળો મચાવ્યો હતો. લોકોનો ભારે આક્રોશ જોતા પોલીસનો ચુસ્ત બંદોબસ્ત ગોઠવી દેવાયો છે. અરજદારોએ ન્યાય મેળવવા માટે હાઈકોર્ટના દરવાજા ખખડાવવાનો નિર્ણય કર્યો છે.